Document ID: 32001R2243

Komisijos reglamentas (EB) Nr. 2243/2001
2001 m. lapkričio 16 d.
iš dalies keičiantis Tarybos reglamentą (EB) Nr. 1420/1999 ir Komisijos reglamentą (EB) Nr. 1547/1999 dėl kai kurių rūšių atliekų vežimo į Kamerūną, Paragvajų ir Singapūrą
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 1 d. Tarybos reglamentą (EEB) Nr. 259/93 dėl atliekų vežimo Europos bendrijos viduje, į Bendriją ir iš jos priežiūros ir kontrolės [1], su paskutiniais pakeitimais, padarytais Komisijos sprendimu 1999/816/EB [2], ypač į jo 17 straipsnio 3 dalį,
atsižvelgdama į 1999 m. balandžio 29 d. Tarybos reglamentą (EB) Nr. 1420/1999, nustatantį bendrąsias taisykles ir tvarką, taikytinas kai kurių rūšių atliekų vežimui į kai kurias EBPO nepriklausančias šalis [3], su paskutiniais pakeitimais, padarytais Komisijos reglamentu (EB) Nr. 1800/2001 [4], ypač į jo 3 straipsnio 5 dalį,
kadangi:
(1) 2000 metų sausio mėnesį Komisija nusiuntė note verbale visoms EBPO narėmis nesančioms šalims(o taip pat Vengrijai ir Lenkijai, kurios dar netaiko EBPO sprendimo C(92)39 galutinių nuostatų). Šios note verbale tikslas buvo trejopas: a) informuoti šias šalis apie naujas Bendrijos taisykles; b) paprašyti patvirtinti atitinkamas pozicijas, išdėstytas Reglamento (EB) Nr. 1420/1999 ir 1999 m. liepos 12 d. Komisijos reglamento (EB) Nr. 1547/1999, pagal Tarybos reglamentą (EEB) Nr. 259/93 nustatančio kontrolės tvarką, reglamentuojančią tam tikrų rūšių atliekų vežimą į tam tikras šalis, kurioms netaikomas OECD sprendimas C(92)39 final [5], su paskutiniais pakeitimais, padarytais Reglamentu (EB) Nr. 1800/2001; ir c) gauti 1994 metais neatsakiusių šalių atsakymus.
(2) Iš atsakymus pateikusių šalių Paragvajus pranešė Komisijai, kad tam tikrų atliekų, išvardytų Reglamento (EEB) Nr. 259/93 II priede, importas leidžiamas be jokios kontrolės. Dėl kitų atliekų jie nurodė, kad jų pozicija nepasikeitė (2000 m. kovo 1 d. atsakymas).
(3) Singapūras pranešė Komisijai, kad tam tikrų atliekų, išvardytų Reglamento (EEB) Nr. 259/93 II priede, importas leidžiamas arba be jokios kontrolės, arba laikantis tvarkos, taikomos atliekoms, išvardytoms minėto reglamento III priede ("gintarinė procedūra"). Dėl kitų atliekų jie nurodė, kad jų pozicija nepasikeitė (2001 m. sausio 4 d. atsakymas).
(4) Pagal Reglamento (EEB) Nr. 259/93 17 straipsnio 3 dalies nuostatas komitetui, įsteigtam pagal 1975 m. liepos 15 d. Tarybos direktyvą 75/442/EEB dėl atliekų [6], su paskutiniais pakeitimais, padarytais Komisijos sprendimu 96/350/EB [7], apie Singapūro oficialų prašymą buvo pranešta 2001 m. sausio 11 d., o apie Paragvajaus oficialų prašymą buvo pranešta 2001 m. vasario 8 d.
(5) Siekiant atsižvelgti į naują šių šalių padėtį, būtina tuo pačiu metu pakeisti Reglamentą (EB) Nr. 1420/1999 ir Reglamentą (EB) Nr. 1547/1999.
(6) Dėl Kamerūno būtina pakeisti Reglamento (EB) Nr. 1420/1999 A priedo GA skyrių kad jis atitiktų Reglamentą (EB) Nr. 1547/1999.
(7) Šiame reglamente numatytos priemonės atitinka Komiteto, įsteigto pagal Direktyvos 75/442/EEB 18 straipsnį, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1547/1999 A ir D priedai iš dalies keičiami pagal šio reglamento I priedą.
2 straipsnis
Reglamento (EB) Nr. 1420/1999 A priedas iš dalies keičiamas pagal šio reglamento II priedą.
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. lapkričio 16 d.

Labels: 3
18
20